
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1184 

26 Αυγούστου 2005 


ΑΠΟΦΑΣΕΙ Σ 

Αριθ. 298782 

Καθορισμός συμπληρωματικών μέτρων εφαρμογής του 
προγράμματος οικονομικής ενίσχυσης σηροτρόφων, 
στα πλαίσια του Καν (ΕΟΚ) 845/72 του Συμβουλίου 
«περί ειδικών μέτρων για την προώθηση της εκτροφής 
μεταξοσκωλή κων». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 1 παρ 1,2 & 3 του ν. 1338/1983 «Εφαρ¬ 
μογή του Κοινοτικού δικαίου» (Α'34), όπως τροποποιήθη¬ 
κε με το άρθρο 6 του ν. 1440/1984 (Α' 70) «Συμμετοχή της 
Ελλάδος στο κεφάλαιο, στα αποθεματικά και στις προ¬ 
βλέψεις της Ευρωπαϊκής Κοινότητας Άνθρακος και Χάλυ- 
βος και του Οργανισμού Εφοδιασμού ΕΕΙΒΑΤΟΜ» και το 
άρθρο 65 του ν. 1892/1990 (Α' 101). 

β) Του άρθρου 22 παρ. 3 του ν. 992/1979 «Περί οργανώ- 
σεως των Διοικητικών Υπηρεσιών δια την εφαρμογή της 
Συνθήκης Προσχωρήσεωςτης Ελλάδος ειςτας Ευρωπαϊ¬ 
κός Κοινότητας και ρυθμίσεως συναφών θεσμικών και ορ¬ 
γανωτικών θεμάτων» (Α/280) σε συνδυασμό με το άρθρο 
33 του ν. 2538/1997 (Α/242) όπως τροποποιήθηκε και συ¬ 
μπληρώθηκε με το άρθρο 33 ν. 3147/2003 (Α/135). 

γ) Του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με το 
άρθρο πρώτο του π.δ. 63/2005 (ΦΕΚ 98/Α'). 
δ) Του ν. 2362/1995 (Α' 247) «περί Δημόσιου Λογιστικού», 
ε) Των άρθρων 13 μέχρι και 29 του ν. 2637/1998 περί 
«Σύστασης Οργ. Πιστοποίησης Λογαριασμών, Οργανι¬ 
σμού Πληρωμών και ελέγχου Κοινοτ. Ενισχύσεων Προσα¬ 
νατολισμού και Εγγυήσεων ... και άλλες διατάξεις» (Α' 
200), όπως τροποποιήθηκαν και συμπληρώθηκαν με το 
άρθρο 4 του ν. 2732/1999(Α' 154) και το άρθρο 24 του ν. 
2945/ 2001 (Α' 223) «Εθνικό Σύστημα Προστασίας της 
Αγροτικής Δραστηριότητας» και το άρθρο 29 παρ. 1 -8 του 
ν. 3147/2003 (Α'135). 

στ) Την υπ’ αριθμ. 394555/2000 κοινή υπουργική από¬ 
φαση (Β 1324) των Υπουργών Εσωτερικών, Δημόσιας Δι¬ 
οίκησης και Αποκέντρωσης και Γεωργίας περί «Ανάθεσης 


άσκησης αρμοδιοτήτων του ΟΠΕΚΕΠΕ στις Ν.Α.της χώ¬ 
ρας» όπως ισχύει κάθε φορά. 

ζ) Την υπ’ αριθμ. 50637/29.8.2000 Κ.Υ.Α. (Β 1104) των 
Υπ. Εσωτερικών Δημόσιας Διοίκησης και Αποκέντρωσης 
και Γεωργίας περί «Έγκρισης κανονισμού οργανωτικής 
διάρθρωσης και λειτουργίας των υπηρεσιών του Οργανι¬ 
σμού Πληρωμών και Ελέγχου Κοινοτικών Ενισχύσεων 
(ΟΠΕΚΕΠΕ-ΝΠΙΔ)» Όπως ισχύει κάθε φορά. 

η) Της υπ’ αριθμ. 271562/2002 (Β' 1042) απόφασης του 
Υπουργού Γεωργίας «περί εγκρίσεως του ΟΠΕΚΕΠΕ ως 
Οργανισμού Πληρωμής 

θ) Του π.δ.81/2002 «Συγχώνευση Υπουργείων Εθνικής 
Οικονομίας και Οικονομικών στο Υπουργείο Οικονομίας 
και Οικονομικών» (Α' 57). 

ι) Του π.δ. 402/1988 «Οργανισμός Υπουργείου Γεωρ¬ 
γίας» (Α/187) όπως ισχύει σήμερα. 

ια) Της υπ’ αριθμ. ΥΙ/2004 (ΦΕΚ 513/Β/2004) απόφαση 
του Πρωθυπουργού «Μετονομασία του Υπουργείου Γε¬ 
ωργίας σε Υπουργείο Αγροτικής Ανάπτυξης & Τροφίμων» 
ιβ) Τις εκάστοτε ισχύουσες αποφάσεις για την «εφαρ¬ 
μογή του καθεστώτος της πολλαπλής συμμόρφωσης και 
λοιπά συμπληρωματικά μέτρα» σε εφαρμογή του Καν. 
(ΕΚ) 1782/2003του Συμβουλίου. 

2. Τους Κανονισμούς: 

α) (Ε.Κ.) 1258/1999 «Περί χρηματοδοτήσεως της Κοι¬ 
νής Γεωργικής Πολιτικής» (Ι_160), όπως ισχύει κάθε φορά. 

β) (Ε.Κ.) 1663/1995 της Επιτροπής για τη θέσπιση λε¬ 
πτομερειών εφαρμογής του κανονισμού (ΕΟΚ) 729/1970 
του Συμβουλίου όσον αφορά στη διαδικασία για την εκ¬ 
καθάριση των λογαριασμών του ΕΓΤΠΕ. 

γ) (Ε.Κ.)1782/2003του Συμβουλίου «γιατη θέσπιση κοι¬ 
νών κανόνων για τα καθεστώτα άμεσης στήριξης στα 
πλαίσια της κοινής αγροτικής πολιτικής ....» (Ε 270/1), 
όπως τροποποιείται και ισχύει κάθε φορά. 

δ) (Ε.Κ.)796/2004της Επιτροπής «σχετικά με τη θέσπιση 
λεπτομερών κανόνων για την εφαρμογή της πολλαπλής 
συμμόρφωσης, της διαφοροποίησης και του ολοκληρω¬ 
μένου συστήματος διαχείρισης και ελέγχου που προβλέ- 
πονται στον κανονισμό (Ε.Κ) 1782/2003 του Συμβουλίου» 
(1414/18),όπωςτροποποιείται και ισχύει κάθε φορά. 

ε) (ΕΟΚ)845/72 του Συμβουλίου (Ν 100) «περί ειδικών 
μέτρων για την προώθηση της εκτροφής μεταξοσκωλή¬ 
κων», όπως τροποποιήθηκε με τον Καν (ΕΟΚ) 2059/92 και 
ισχύει κάθε φορά. 

στ) (ΕΟΚ)922/72του Συμβουλίου (Ν 106), «περί καθορι¬ 
σμού των γενικών κανόνων χορηγήσεως ενισχύσεως για 

τους μεταξοσκώληκες για την περίοδο εκτροφής 
1972/1973», όπως τροποποιείται και ισχύει κάθε φορά 

ζ) (ΕΟΚ) 1054/73 της Επιτροπής (Ν 105), «περί των λε¬ 
πτομερειών που αφορούν στη χορήγηση ενίσχυσης στη 
σηροτροφία», όπως τροποποιήθηκε με τους 683/74 και 
3565/92 Καν(ΕΟΚ) της Επιτροπής και ισχύει κάθε φορά. 

η) (ΕΟΚ) 1496/77 της Επιτροπής (Ν 167) «περί των ανα¬ 
κοινώσεων μεταξύ των Κρατών-Μελών και της Επιτροπής 
στον τομέα των μεταξοσκωλήκων» όπως τροποποιείται 
και ισχύει κάθε φορά. 

θ) (ΕΚ) 1668/2000 του Συμβουλίου «για την τροποποίη¬ 
ση του Καν(ΕΟΚ)845/72, περί προβλέψεως ειδικών μέ¬ 
τρων για την προώθηση της εκτροφής μεταξοσκωλήκων» 
όπως τροποποιείται και ισχύει κάθε φορά 

3 Τις αποφάσεις του Υπουργείου Γεωργίας αρ. 
469966/17.6.1983 και 213950/30.9.1986 «περί εφαρμο¬ 
γής ειδικών μέτρων για την προώθηση εκτροφής μεταξο¬ 
σκωλήκων» 

4 Το γεγονός ότι από την παρούσα δεν προκαλείται δα¬ 
πάνη σε βάρος του τακτικού προϋπολογισμού. 

5 Την εισήγηση της Υπηρεσίας, αποφασίζουμε : 

Άρθρο 1 

Σκοπός - Ορισμοί 

Με την παρούσα απόφαση θεσπίζονται συμπληρωματι¬ 
κά μέτρα εφαρμογής του Κανονισμού 845/1972 του Συμ¬ 
βουλίου, που ορίζουν τους δικαιούχους, τη διαδικασία, 
τους ελέγχους, τα δικαιολογητικά και τον τρόπο πληρω¬ 
μής, για την καταβολή της ενίσχυσης ανά κουτί εκτρεφό¬ 
μενου μεταξόσπορου, που προβλέπεται στον Καν(ΕΟΚ) 
845/72 "περί ειδικών μέτρων για την προώθηση της 
εκτροφής μεταξοσκωλήκων",στα πλαίσια του Καν. (ΕΚ) 
1782/03 του Συμβουλίου" για τη θέσπιση κοινών κανόνων 
για τα καθεστώτα άμεσης στήριξης, στα πλαίσια της Κοι¬ 
νής Αγροτικής Πολιτικής..."(Ε 270/1), όπως τροποποιείται 
και ισχύει κάθε φορά. 

Η "σηροτροφική περίοδος" ή "περίοδος εκτροφής", αρ¬ 
χίζει από την 1η Απριλίου κάθε έτους και λήγει την 31η 
Μαρτίου του επομένου έτους. 

Άρθρο 2 

Ύψος ενίσχυσης 

Το ποσό της ενίσχυσης ανά κουτί μεταξόσπορου που 
έχει χρησιμοποιηθεί καθορίζεται σε 133,26€. {Καν(ΕΚ) 
1668/2000 του Συμβουλίου, άρθρο 1, παρ.3} 

Άρθρο 3 
Δικαιούχοι 

Η ενίσχυση χορηγείται στους σηροτρόφους-παραγω- 
γούς για τα κουτιά μεταξόσπορου που χρησιμοποίησαν 
(εξέθρεψαν), εφόσον πληρούνται οι εξής προϋποθέσεις: 

α) Κάθε κουτί περιέχει τουλάχιστον 20.000 αυγά μετα¬ 
ξοσκώληκα, κατάλληλα για εκκόλαψη και αποδίδει ελάχι¬ 
στη παραγωγή 20 κιλά χλωρών κουκουλιών, που είναι 
ώριμα, με καλή εξωτερική εμφάνιση (ομοιόμορφο χρώμα 
και μέγεθος), κατάλληλα για αναπήνιση. 

β) Οι παραγωγοί προμηθεύονται μεταξόσπορο πιστο¬ 
ποιημένο από το Σηροτροφικό Εργαστήριο Αθηνών, μέ¬ 
σω των Δ/νσεων Αγροτικής Ανάπτυξης της περιοχής 
τους. 

Άρθρο 4 

Διαδικασία-Τ ρόπος πληρωμής 

1. Οι δικαιούχοι, μετά το πέρας των εκτροφών τους και 
το αργότερο μέχρι 30 Νοεμβρίου κάθε έτους, εκτός από 


περιπτώσεις ανωτέρας βίας, υποβάλλουν στη Δ/νση 
Αγροτικής Ανάπτυξης της Νομαρχιακής Αυτοδιοίκησης 
(Ν.Α.) της περιοχής τους, είτε απευθείας είτε μέσω Αγρο¬ 
τικών Συνεταιρισμών ή Δήμων ή Κοινοτήτων, ανάλογα με 
τις συνθήκες, αίτηση-δήλωση ενίσχυσης (Υπόδειγμα 1), 
που περιλαμβάνει: 

το ονοματεπώνυμο, τη διεύθυνση, τον αριθμό αστυνο¬ 
μικής ταυτότητας, το ΑΦΜ, τον αριθμό τραπεζικού λογα¬ 
ριασμού και την υπογραφή του αιτούντος 

τον αριθμό των κυτίων μεταξόσπορου που χρησιμοποι¬ 
ήθηκαν και την ή τις ημερομηνίες παραλαβής τους 

την ποσότητα των κουκουλιών που έχουν παραχθεί από 
τους σπόρους αυτούς 

Τον τόπο αποθήκευσης των παραχθέντων κουκουλιών 
αν τα κουκούλια δεν έχουν πωληθεί 

Το όνομα και τη διεύθυνση του πρώτου αγοραστή αν τα 
κουκούλια έχουν πωληθεί. 

Το είδος και ποσότητα του παραχθέντος προϊόντος, σε 
περίπτωση που τα κουκούλια έχουν ιδιοχρησιμοποιηθεί 
από τον παραγωγό. 

Δήλωση αποδοχής των όρων της ενίσχυσης, των ελέγ¬ 
χων και της δημοσιοποίησης των στοιχείωντης δήλωσης, 
καθώς και την ακρίβεια των δηλωθέντων στοιχείων. 

Εκπρόθεσμες αιτήσεις και μέχρι 31/1 του επομένου της 
εκτροφής έτους, παραλαμβάνονται από τις Δ/νσεις Αγρ. 
Ανάπτυξης και υφίστανταιτις κυρώσεις του άρθρου 6 της 
παρούσας. 

Κάθε σηροτρόφος μπορεί να υποβάλλει μία μόνο αίτη¬ 
ση για το σύνολο των εκτροφών του. 

Την αίτηση συνοδεύουν: 

α) Βεβαιώσεις της Δ/νσης Αγρ. Ανάπτυξης της Ν.Α., 
στις οποίες θα φαίνονται τα στοιχεία του εκτροφέα παρα¬ 
γωγού, ο αριθμός των χορηγηθέντων κουτιών μεταξό¬ 
σπορου των 20.000 αυγών και η ημερομηνία χορήγησης 
αυτών. (Υπόδειγμα 2) 

β) Σε περίπτωση που όλη ή μέρος της ποσότητας κου¬ 
κουλιών πουλήθηκε, Τιμολόγιο αγοράς ή πώλησης. 

2. ΟιΔ/νσεις Αγροτικής Ανάπτυξης των Ν.Α. απάτην αρ¬ 
χή της Σηροτροφικής περιόδου, μεριμνούν για την παρα¬ 
λαβή των κουτιών μεταξόσπορου από το Σηροτροφικό 
Εργαστήριο Αθηνών και τη διάθεσή τους στους παραγω¬ 
γούς, σύμφωνα με τις αιτήσεις τους. Επίσης παρακολου¬ 
θούν την πορεία των εκτροφών, παρέχουν τις απαραίτη¬ 
τες συμβουλές προς τους παραγωγούς για την επίλυση 
πρακτικών προβλημάτων και γενικά έχουν πλήρη εικόνα 
για τους σηροτρόφους παραγωγούς της περιοχής τους. 

Μετά την παράδοση των κουτιών μεταξόσπορου στους 
σηροτρόφους - παραγωγούς, εκδίδουν βεβαιώσεις, σύμ¬ 
φωνα με το υπόδειγμα 2, για κάθε σηροτρόφο και για κά¬ 
θε παράδοση μεταξόσπορου, μέσα σε 40 ημερολογιακές 
ημέρες από την ημερομηνία παράδοσης. 

Μετά την συγκέντρωση των αιτήσεων ενίσχυσης και 
των δικαιολογητικών των παραγωγών, προβαίνουν στις 
παρακάτω ενέργειες: 

α) Διενεργούν τους ελέγχους που προβλέπονται στο 
άρθρο 5 

β) Καταρτίζουν αναλυτικές καταστάσεις των δικαιού¬ 
χων σηροτρόφων και των αντίστοιχων κουτιών μεταξό¬ 
σπορου που δικαιούνται ενίσχυσης κατά Δημοτικό Διαμέ¬ 
ρισμα ή Κοινότητα, σύμφωνα με το Υπόδειγμα 5, οι οποί¬ 
ες αναρτώνται με αποδεικτικό ανάρτησης στους Δήμους, 
τα Δημοτικά Διαμερίσματα ή Κοινότητες, για διάστημα 
πέντε (5) εργασίμων ημερών, προκειμένου να υποβλη- 

θούν ενστάσεις ή τυχόν καταγγελίες. Οι ενστάσεις εξετά¬ 
ζονται εντός πέντε (5) εργασίμων ημερών από το πέρας 
της περιόδου ανάρτησης, από την επιτροπή εξέτασης εν¬ 
στάσεων του άρθρου 5 της παρούσας. 

γ) καταρτίζουν τις καταστάσεις πληρωμής των δικαιού¬ 
χων σηροτρόφων της περιφέρειας τους, σε 5 αντίγραφα, 
σύμφωνα με το Υπόδειγμα 3. 

3. Η αναγνώριση και εκκαθάριση της δαπάνης γίνεται 
από την αρμόδια Δ/νση Αγροτικής Ανάπτυξης, η οποία 
δημιουργεί φάκελο πληρωμής με τα εξής παραστατικά: 

Διαβιβαστικό έγγραφο της Δ/νσης Αγρ. Ανάπτυξης της 
Ν.Α. προς την Δ/νση Οικονομικού του ΟΠΕΚΕΠΕ. 

Θεωρημένες από τις αρμόδιες Δ/νσεις Αγρ. Ανάπτυξης 
των Ν Α., καταστάσεις πληρωμής δικαιούχων εις τρι- 
πλούν (Υπόδειγμα 3) 

Θεωρημένα αντίγραφα παραστατικών/ Αιτήσεις - δη¬ 
λώσεις, τιμολόγια κλπ.) 

Πρακτικά επιτόπιων ελέγχων (Υπόδειγμα 4) 

Φύλλο ελέγχου (υπόδειγμα 7) 

Έκθεση ελέγχου (υπόδειγμα 8 ) 

Βεβαίωση Νομάρχη, στην οποία αναφέρεται ότι έχουν 
πραγματοποιηθεί όλοι οι έλεγχοι που προβλέπονται από 
τις Εθνικές και Κοινοτικές διατάξεις 

Μια σειρά με αντίγραφα των παραπάνω δικαιολογητι- 
κών καθώς και τα πρωτότυπα τιμολόγια και οι αιτήσεις- 
δηλώσεις, θα διατηρείται στη Δ/νση Αγροτικής Ανάπτυ¬ 
ξης της Ν.Α. για 5 χρόνια και θα πρέπει ανά πάσα στιγμή 
να είναι διαθέσιμη για τυχόν Εθνικό ή Κοινοτικό έλεγχο 

Ένα αντίγραφο της κατάστασης πληρωμής (Υπόδειγμα 
3) ,αποστέλλεται στη Δ/νση Ζωικής παραγωγής & Α.Π.Α. 

Ο φάκελος πληρωμής διαβιβάζεται στον ΟΠΕΚΕΠΕ, 
Δ/νση Οικονομικού, μέχρι 31/12 του έτους για το οποίο 
καταβάλλεται η ενίσχυση. Η Δ/νση Οικονομικού του ΟΠΕ¬ 
ΚΕΠΕ εκδίδει τη σχετική εντολή πληρωμής ανά Ν.Α. και 
αποστέλλει στα υποκαταστήματα Τραπέζης, κατάσταση 
δικαιούχων για πίστωση των λογαριασμών τους. 

Η ενίσχυση κατατίθεται στους τραπεζικούς λογαρια¬ 
σμούς των δικαιούχων το αργότερο μέχρι τις 31 Μαρτίου 
του επόμενου έτους, για το οποίο υποβλήθηκαν οι αιτήσεις. 

4. Οι δικαιούχοι που δεν διαθέτουν αριθμό μηχανογρα¬ 
φικού μητρώου του ΟΠΕΚΕΠΕ, προκειμένου να λάβουν 
τη δικαιούμενη ενίσχυση, θα πρέπει να υποβάλουν στη 
Δ/νση Οικονομικού , Τμήμα Λογιστηρίου του ΟΠΕΚΕΠΕ, 
σχετική αίτηση, (Υπόδειγμα 6 ) για χορήγηση μηχανογρα¬ 
φικού μητρώου του ΟΠΕΚΕΠΕ. 

5. Η Δ/νση ΔΗΛΙΖΩ του ΟΠΕΚΕΠΕ ανακοινώνει προς 
την Ε.Ε., τα στοιχεία που αναφέρονται στον Καν. (ΕΟΚ) 
1496/77, άρθρο 1, παρ. 1 και 2 . 

Άρθρο 5 
Έλεγχοι 

Γιατην ορθή εφαρμογή των μέτρωντης παρούσας από¬ 
φασης, διενεργούνται οι παρακάτω έλεγχοι. 

Τακτικοί έλεγχοι: 

Διεξάγονται διοικητικοί έλεγχοι στο 100% των αιτήσε¬ 
ων, για την ακρίβεια των αναφερόμενων σε αυτές στοιχεί¬ 
ων και του αριθμού των επιλέξιμων για επιχορήγηση κου¬ 
τιών μεταξόσπορου. 

Κατά τη διάρκεια της περιόδου, η οποία αποτελεί αντι¬ 
κείμενο της αίτησης πληρωμής, διενεργούνται επιτόπιοι 
έλεγχοι από Επιτροπή αποτελούμενη από 2 (δύο) υπαλ¬ 
λήλους της οικείας Δ/νσης Αγροτικής Ανάπτυξης της 
Ν.Α., εκ των οποίων ο ένας τουλάχιστον γεωπόνος ή τε¬ 


χνολόγος γεωπονίας, που ορίζεται με απόφαση του οι¬ 
κείου Νομάρχη. 

Οι υπάλληλοι της Δ/νσης Αγρ. Ανάπτυξης της Ν.Α. που 
είναι υπεύθυνοι για τον διοικητικό έλεγχο των αιτήσεων 
ενίσχυσης και τη σύνταξη των σχετικών δικαιολογητικών, 
δεν είναι δυνατό να είναι μέλη της επιτροπής αυτής 

Οι τακτικοί επιτόπιοι έλεγχοι διεξάγονται σε ποσοστό 
τουλάχιστον 10 % των υποβαλλόμενων αιτήσεων για ενί¬ 
σχυση. Το δείγμα καθορίζεται από τις Δ/νσεις Αγροτικής 
Ανάπτυξης, οι οποίες μπορούν να διεξάγουν και ελέγχους 
πέραν του 10 % σε περιπτώσεις διατυπούμενων καταγγε¬ 
λιών ή όταν κρίνουν ότι συντρέχει λόγος. 

Στους επιτόπιους ελέγχους, στους οποίους παρίσταται 
και ο ελεγχόμενος, συνυπογράφοντας το σχετικό πρακτι¬ 
κό ελέγχου, ελέγχεται η ποσότητα και η ποιότητα των 
κουκουλιώνπου παρήχθησαν. 

Ο συντελεστής που λαμβάνεται υπόψη για την αναλογία 
ξερών κουκουλιών προς χλωρά κυμαίνεται μεταξύ 3,5 και 
4,5 (1 Κ 0 ξερών κουκουλιών προέρχεται από 3,5-4,5 Κ 0 
χλωρά κουκούλια) 

Η επιτροπή συντάσσει πρακτικό επιτόπιου ελέγχου 
(Υπόδειγμα 4 ) εις τριπλούν. Ένα αντίγραφο δίνεται στο 
σηροτρόφο, ένα παραμένει στη Δ/νση Αγρ. Ανάπτυξης 
και το τρίτο επισυνάπτεται στα δικαιολογητικά πληρω¬ 
μής- 

Ενστάσεις κατά των αποφάσεων της Επιτροπής Ελέγ¬ 
χου υποβάλλονται εντός πέντε (5) εργασίμων ημερών 
από τον έλεγχο και κρίνονται από Επιτροπή εξέτασης εν¬ 
στάσεων, που συστήνεται από τον οικείο Νομάρχη, στην 
οποία δεν συμμετέχουν τα άτομα της Επιτροπής Ελέγ¬ 
χου. Τα αποτελέσματα της Επιτροπής εξέτασης ενστάσε¬ 
ων είναι οριστικά. 

Έλεγχοι από τον ΟΠΕΚΕΠΕ. 

Οι έλεγχοι από τον ΟΠΕΚΕΠΕ διεξάγονται σύμφωνα με 
τα προβλεπόμενα στο άρθρο 16 της αριθ. 50637/29.8. 
2000 απόφασηςτων Υπουργών Εσωτερικών Δημόσιας Δι¬ 
οίκησης και Αποκέντρωσης και Γεωργίας (Β1104/00),από 
τα περιφερειακά γραφεία και Δ/νσεις του ΟΠΕΚΕΠΕ. 

Οι ενστάσεις κατά των αποτελεσμάτων επιτόπιων ελέγ¬ 
χων του ΟΠΕΚΕΠΕ, υποβάλλονται εντός 10 εργασίμων 
ημερών από τη διενέργεια του ελέγχου στην αρμόδια Πε¬ 
ριφερειακή Δ/νση ή Γ ραφείο του ΟΠΕΚΕΠΕ. μαζί με οποι- 
οδήποτε υποστηρικτικό έγγραφο προσκομίσει ο ενιστά- 
μενος και διαβιβάζονται στην Κεντρική Υπηρεσία του 
ΟΠΕΚΕΠΕ, για να εκδικαστούν από την αρμόδια επιτρο¬ 
πή, που προβλέπεται στην αρ. 217838/27.1.2001 Κ.Υ.Α. 
"περί συγκρότησης Επιτροπής για την εξέταση των υπο¬ 
βαλλόμενων ενστάσεων κατά των αποτελεσμάτων των 
δευτεροβάθμιων ελέγχων που διενεργεί ο ΟΠΕΚΕΠΕ στα 
διάφορα καθεστώτα Κοινοτικών ενισχύσεων",όπως ισχύ¬ 
ει κάθε φορά. 

Κατά τους ελέγχους διαπιστώνεται η τήρηση των υπο¬ 
χρεώσεων που απορρέουν από την παρούσα απόφαση 
και τους σχετικούς κοινοτικούς κανονισμούς και διενερ- 
γείται λογιστικός έλεγχος, σύμφωνα με τα στοιχεία τα 
οποία οφείλει να θέσει στη διάθεση της επιτροπής ο ελεγ¬ 
χόμενος φορέας. 

Όλα τα στοιχεία και δικαιολογητικά που αναφέρονται 
στην παρούσα απόφαση, βάσει των οποίων χορηγείται η 
ενίσχυση, θα πρέπει ανά πάσα στιγμή να είναι διαθέσιμα 
για τυχόν εθνικό ή κοινοτικό έλεγχο. 

Άρθρο 6 
Κυρώσεις 

1. Σε περίπτωση αδικαιολόγητης καταβολής της ενί¬ 
σχυσης, ο Ο Π ΕΚΕΠΕ προβαίνει στην ανάκτηση των κατα- 
βληθέντων ποσών, επαυξημένων με τον ισχύοντατόκο, ο 
οποίος υπολογίζεται από την ημερομηνία καταβολής της 
ενίσχυσης μέχρι την πραγματική ανάκτησή της. Το επιτό¬ 
κιο που ισχύει είναι αυτό που εφαρμόζεται για τις ανάλο¬ 
γες ενέργειες ανάκτησης. 

2. Σε περίπτωση παρατυπίας που βαρύνει τον ενδιαφε¬ 
ρόμενο και η οποία έχει γίνει εσκεμμένα ή από σοβαρή 
αμέλεια, όπως: 

υποβολή πάνω από μιας αίτησης από κάθε παραγωγό, 
υποβολή ψευδών στοιχείων στην αίτηση, 
άρνηση ελέγχου, απειλή και χρήση βίας, 
απορρίπτεται η πριμοδότηση για το τρέχον έτος. 

3. Σε περίπτωση εκπρόθεσμης υποβολής της αίτησης 
ενίσχυ σης, με τη ν επιφ ύλαξη των περ ιπτώσεων ανωτέρας 
βίας,μειώνεται το ποσό της ενίσχυσης ως εξής (Καν. 
Ε.Ο.Κ. 3565/92της Επιτροπής): 

Εάν η αίτηση υποβληθεί μέχρι 31/12 του ίδιου έτους, χο¬ 
ρηγούνται τα δύο τρίτα της ενίσχυσης 
Εάν η αίτηση υποβληθεί μέχρι 31/1 του επομένου έτους, 
χορηγείται το ένα τρίτο της ενίσχυσης 
Εάν η αίτηση υποβληθεί μετά την 31/1 του επομένου 
έτους, δεν χορηγείται η ενίσχυση. 

Άρθρο 7 
Ανωτέρα βία 

Οι περιπτώσεις ανωτέρας βίας γνωστοποιούνται από 
τους ενδιαφερομένους στην αρμόδια Δ/νση Αγρ. Ανά¬ 
πτυξης της Ν.Α., εντός 10 εργασίμων ημερών αφ’ ότου 
συμβεί το γεγονός ή λάβει γνώση αυτού ο αϊτών, προσκο¬ 
μίζοντας όλα τα σχετικά παραστατικά. Οιπεριπτώσεις αυ¬ 
τές, εφ’ όσον κατ’ αρχήν κρίνονται θετικές από την Δ/νση 


Αγρ. Ανάπτυξης της Ν.Α., διαβιβάζονται από αυτήν στον 
ΟΠΕΚΕΠΕ, με σχετική εισήγηση και εξετάζονται από αυ¬ 
τόν, σύμφωνα με τα ισχύοντα. 

Άρθρο 8 

Πολλαπλή Συμμόρφωση 

Σχετικά με την εφαρμογή της "Πολλαπλής Συμμόρφω¬ 
σης" (τίτλος II, Καν. Ε.Κ. 1782/2003 του Συμβουλίου), ως 
προς το περιεχόμενο, τους ελέγχους καιτις κυρώσεις κα¬ 
τά το μέρος που αφορά το παρόν καθεστώς ενίσχυσης, 
εφαρμόζονται οι διατάξεις των εκάστοτε ισχυουσών απο¬ 
φάσεων. 

Άρθρο 9 
Γ ενικά 

α. Με απόφαση του Υπουργού Αγροτικής Ανάπτυξης 
και τροφίμων καθορίζονται οι λεπτομέρειες και τα ανα¬ 
γκαία μέτρα για την εφαρμογή της παρούσας. 

β. Οιπιστώσεις θα βαρύνουν κατά 100%το ΕΓΤΠΕ, Τμή¬ 
μα Εγγυήσεων. 

γ. Το συνημμένο παράρτημα υποδειγμάτων αποτελεί 
αναπόσπαστο μέρος της παρούσας και μπορεί να τροπο¬ 
ποιείται με απόφαση του Υπουργού Αγρ. Ανάπτυξης και 
Τροφίμων. 

δ. Οι αρ. 469966/17.6.1983 και 213950/30.9.1986 απο¬ 
φάσεις του Υπ. Γεωργίας καταργούνται. 

ε. Η παρούσα απόφαση ισχύει απάτην σηροτροφική πε¬ 
ρίοδο 2005 - 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 2005 

οι ΥΠΟΥΡΓΟΙ 

ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 

ΥΠΟΔΕΙΓΜΑ I 

Προς: Νομ, Αυτοδ. 

ΔΛ/ση Αγρ. Ανάπτυξης 


ΑΙΤΗΣΗ-ΔΗΛΩΣΗ 

(Για την Κοινοτική ενίσχυση στη Σηροτροφία) 

Στοιχεία Αϊτού ντοπ : 

1) Πλήρης επωνυμία:. 

2) Νομός-Δήμος-Δημοτικό Διαμέρισμα. 

3) Οδός, αριθμός, ταχ. Κώδικας. 

4) Αριθμός τηλεφώνου. 

5) Αριθμός ταυτότητας. 

6) Α.φ.Μ. 

7) Αριθμός λογαριασμού Τραπέζης-Τράπεζα. 

Αίτηση Ενίσχυσης 

-κουτιά μεταξόσπορου που χρησιμοποιήθηκαν. 

-ημερομηνίες παραλαβής κουτιών. 

-παραγωγή χλωρών κουκουλιών (Κ 9 ). 

Δήλωση 

-Τόπος αποθήκευσης για τα απούλητα. 

-Ποσότητα χλωρών κουκουλιών που πουλήθηκαν (Κα). 

ονοματεπώνυμο και δ/νση πρώτου αγοραστή. 

ημερομηνία πώλησης. 

αρ.τιμολογίου. 

-Ποσότητα χλωρών κουκουλιών που ιδιοχρησιμοποιηθηκαν. 

Είδος και ποσότητα προϊόντος που παρήχθη. 


Δηλώνω υπεύθυνα ότι: 

-Γνωρίζω τους όρους χορήγησης της ενίσχυσης 
-Θα δεχτώ και θα διευκολύνω τους ελέγχους ^ 

-Δέχομαι τη δημοσιοποίηση των στοιχείων που δηλώνω με την παρούσα αίτηση. 
-Τα στοιχεία που δηλώνω είναι ακριβή. 


θεώρηση για το γνήσιο της υπογραφής 


Αιτ, 


(Υπογραφή-σφραγίδα) 


(υπογραφή) 

ΥΠΟΔΕΙΓΜΑ 2 


Νομαρχιακή Αυτοδιοίκηση. Ημερομηνία : 

Δ/νση Αγροτικής Ανάπτυξης. 


ΒΕΒΑΙΩΣΗ 


Βεβαιώνεται ότι ο / η κ. 

κάτοικος . παρέλαβε .(αριθμ.) 

κουτιά μεταξόσπορου των 20.000 αυγών για εκτροφή, κατά την ημερομηνία. 


Ο ΔΙΕΥΘΥΝΤΗΣ 
ΑΓΡΟΤΙΚΗΣ ΑΝΑΠΤΥΞΗΣ 


(υπογραφή - σφραγίδα) 











Νομαρχιακή Αυτοδιοίκηση:. ΠΡΟΣ: ΟΠΕΚΕΠΕ 

Δ/νση Αγροτ. Ανάπτυξης:. Δ/ΝΣΗ ΟΙΚΟΝΟΜΙΚΟΥ 

ΤΜΗΜΑ III 

Αχαρνών 241-Αθήνα 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΥΠΟΔΕΙΓΜΑ 4 

ΠΡΑΚΤΙΚΟ ΕΠΙΤΟΠΙΟΥ ΕΑΕΓΧΟΥ 

Σήμερα.οι κάτωθι υπογεγραμμένοι 

1 . 

2 . 

3. 

που αποτελούμε Επιτροπή Ελέγχου για την οικολομικη ενίσχυση ανά κουτί εκτρεφόμενου 

μεταξόσπορου έτους .πραγματοποιήσαμε επιτόπιο τεχνικό και οικονομικό έλεγχο στην 

έδρα του δικαιούχου : . 

που βρίσκεται: . 

και βεβαιώνεται τα κατωτέρω: 

Αριθμός κουτιών που παρέλαβε ο δικαιούχος από την Δ νση Αγρ. Ανάπτυξη ς. 

Αριθμός κουτιών που εξετράφησαν. 

Συνολική παραγωγή χλωρών κουκουλιών.Κ§ 

Μ.Ο παραγωγής χλωρών κουκουλιών /κουτί.Κ§ 

Από τους επιτόπιους ελέγχους κατα τη διάρκεια τοιν εκτροφών 

διαπιστώθηκε. 

.(παρατηρήσεις της Υπηρεσίας) 

Από την ποσότητα χλωρών κουκουλιών που παρήχθη : 

α). Κ§ χλωρά κουκούλια 5 * πουλήθηκαν και παραδόθηκαν στον. 

.βάσει του αρ.τιμολογίου. 

β). Κ§ χλωρά κουκούλια* βρίσκονται αποθηκευμένα στο. 

.σε ξηρά κατα στάση. 

γ). Κ§ χλωρά κουκούλια* χρησιμοποιήθηκαν για ίδια κατανάλωση 

• Για την αναγωγή των ξηρών κουκουλιών σε χλωρά χρησιμοποιείται ο συντελεστής 

1 : . 

- Ως προς την ποιότητα, τα παραχθέντα κουκούλια είναι: 

• Ώριμα 

• Ομοιόμορφα 

• Κατάλληλα για αναπήνιση 

Παρατηρήσεις ι 


Ο Νόμιμος Εκπρόσωπος του Φορέα 


Η Επιτροπή 
1 . 

2 . 


3 

ΥΠΟΔΕΙΓΜΑ 5 


Αναλυτική Κατάσταση δικαιούχοιν Οικονομικής ενίσχυσης για την εκτροφή 
μεταξοσκωλήκων έτους. 


Νομός. 

Δήμος ή Κοινότητα.,. 
Δημοτικό Διαμέρισμα 


Α/Α 

Ονοματεπώνυμο Σηροτρόφου 

Κουτιά 

μεταξόσπορου που 
παρελήώθησαν 

Κουτιά μεταξόσπορου 
που δικαιούνται 
ενίσχυσης 






Ο Δ/ντής 

Αγροτικής Ανάπτυξης 


(υπογραφή-σφραγίδα) 

ΥΠΟΔΕΙΓΜΑ 6 
ΑΙΤΗΣΗ 

«Για εγγραφή στο μηχανογραφικό μητρώο» 


ΠΡΟΣ: τονΟΠΕΚΕΠΕ 

Τμήμα Προϋπολογισμού & Εσόδων 
Αχαμνών 241-ΤΚ 112 53 
Αθήνα 


Α) Στοιχεία Επιχείρησης: 

1. Κωδικός Δικαιούχου:. 

2. Ονοματεπώνυμο ή Επωνυμία: 

3. Α.φ.Μ. 

4. Α.Δ.Τ:. 

5. Αρ. Λογαριασμού Τραπέζης: 

Τράπεζα:. 

Υποκατάστημα:. 

6. Κωδικός Κοινότητας:. 

7. Έδρα &Ταχ. Δ/νση:. 

δ.Ταχ. Κώδικας:. 

9. Μορφή της Επιχείρησης:. 

10. Αντικείμενο Εργασιών:. 


11. Τηλέφωνο -Ραχ:... 

12. Αρ. Πράξεως Συστάσεων / Αρχή:. 

13. ΦΕΚΑ.Ε. καιΕΠΕ:. 

Β) Στοιχεία Νομίμου ή ΝομίμωνΕκπροσώπων; 

1. Επώνυμο:. 

2. Όνομα:. 

3. Όνομα Πατρός:. 

4. Α.Δ.Τ:. 

5. Ημ/νία Έκδοσης / Εκδούσα Αρχή:. 

Γ) Ονοματεπώνυμα υπαλλήλων ή προσώπων που εξουσιοδοτούνται για τη λήψη πληροφοριών σχετικά με 
τα δικαιολογητικά και γενικά τις συναλλαγές με την Υπηρεσία: 

1. 

2 . 

3 . 

4 . 

5 . 

Τόπος-Ημερομηνία:. 

Ονοματεπώνυμο & Υπογραφή:. 

ΥΠΟΔΕΙΓΜΑ 7 

ΦΥΛΛΟ ΕΛΕΓΧΟΥ 

ΕΝΙΣΧΥΣΗ ΣΤΗ ΣΗΡΟΤΡΟΦΙΑ 
Καν(ΕΟΚ)1054/73 


1. Θεωρημένες καταστάσεις πληρωμής 

2. Έκθεση ελέγχου 

3. Πρωτότυπα παραστατικά (τιμολόγια, αιτήσεις- δηλώσεις) 

4. Πρακτικό Επιτόπιου Ελέγχου 

5. Βεβαίωση Νομάρχη (247410/11-08-03 ΚΥΑ) 


ΝΑΙ ΟΧΙ 


□ □ 
□ □ 
□ □ 
□ □ 


Βεβαιώνεται ότι οι παραπάνω έλεγχοι διεξήχθησαν κανονικά σύμφωνα με τις ισχύουσες 
Εθνικές και Κοινοτικές διατάξεις. 


Ο ΕΛΕΓΚΤΗΣ Α 


Ο ΕΛΕΓΚΤΗΣ Β 


Ο ΠΡΟΪΣΤΑΜΕΝΟΣ 
ΤΗΣ Δ/ΝΣΗΣ ΑΓΡ. ΑΝΑΠΤΥΞΗΣ 

ΥΠΟΔΕΙΓΜΑ 8 


ΝΟΜΑΡΧΙΑΚΗ ΑΥΤΟΔΙΟΙΚΗΣΗ. 

Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ. 

Ενίσχυση στην εκτροφή μεταξοσκωλήκων 
Περιόδου. 


ΕΚΘΕΣΗ ΕΛΕΓΧΟΥ 

Καν(ΕΚ)1663/95 της Επιτροπής παρ.4 IV του παραρτήματος 

Βεβαιώνουμε την διεξαγωγή των ακόλουθων ενεργειών: 

> έλεγχος στοιχείων των αιτήσεων οικονομικής ενίσχυσης 

> εμπρόθεσμη παραλαβή των αιτήσεων των σηροτρόφων 

> αναλυτική περιγραφή, ημερομηνία παραλαβής εμπρόθεσμων (μέχρι 30/11) και εκπρόθεσμων αιτήσεων 
Διεξαγωγή διοικητικού - λογιστικού ελέγχου: 

> έλεγχος στις χορηγούμενες βεβαιώσεις ανά εκτροφές παραγωγό για τα κυτία 

> έλεγχος στα τιμολόγια αγοράς ή πώλησης της ποσότητας κουκουλιών 

> έλεγχος στη δήλωση για την μη πωληθείσα ποσότητα 


Συνοπτική περιγραφή: 

> αριθμός αιτήσεων για ενίσχυση. 

> αριθμός ελεγχθέντων διοικητικά - λογιστικά. 

> αριθμός ελεγχθέντων από επιτόπιο έλεγχο. 

> αριθμός σποροκυτίων που αναφέρεται στις αιτήσεις. 

> αριθμός κουκουλιών που έχουν παραχθεί από τους σπόρους. 

> αριθμός σηροτρόφων στους οποίους έγινε περικοπή. 

Διεξαγωγή ελέγχου με επιβολή κυρώσεων σε αιτήσεις σηροτρόφων με ανακριβή στοιχεία. 
Λοιπές δραστηριότητες, περιγραφή, τυχόν δυσκολίες, παρατηρήσεις:. 


ΠΡΟΣΘΕΤΑ ΣΤΑΤΙΣΤΙΚΑ ΣΤΟΙΧΕΙΑ 

1. Συνολικός Αριθμός σποροκυτίων για 

ενίσχυση. 

2. Συνολικός Αριθμός σποροκυτίων για τα 

οποία υποβλήθηκαν αιτήσεις. 

3. Συνολική Παραχθείσα Ποσότητα για την 

οποία απαιτείται ενίσχυση. 


Βεβαιούται η πραγματοποίηση των 
παραπάνω ελέγχων, τα δε σχετικά 
παραστατικά φυλάσσονται στο αρχείο 
μας για πιθανούς ελέγχους. 

Ο ΔΙΕΥΘΥΝΤΗΣ 
ΑΓΡΟΤΙΚΗΣ ΑΝΑΠΤΥΞΗΣ 


(σφραγίδα & υπογραφή) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























